Momentul în care un bărbat este salvat din calea trenului, în ultima clipă, de către o polițistă.
Un bărbat în scaun cu rotile a fost salvat de la moarte de către o polițistă. Bărbatul, în vârstă de 66 de ani, se blocase cu scaunul cu rotile în șinele trenului. A fost salvat în ultima clipă din fața trenului care venea cu viteză foarte mare.
Dovadă de eroism. Un agent de poliție din Lodi, California, a fost îngerul păzitor al unui bărbat. Erika Urrea a salvat ieri un bărbat din calea unui tren care se deplasa cu viteză foarte mare, cu doar câteva secunde înainte ca acesta să fie izbit în plin, scrie rte.ie.Înregistrarea video de pe bodycam, publicată de Departamentul de Poliție din Lodi, o arată pe Erika Urrea deplasându-se cu mașina în momentul în care vede un bărbat într-un scaun cu rotile care pare a fi blocat pe șinele trenului. Polițista sare din mașină și reușește să îl tragă pe bărbat, ambii căzând, moment în care trenul trece pe lângă ei."Și-a riscat propria viață pentru a salva o alta, iar acțiunile ei au împiedicat astăzi o tragedie. Suntem extrem de mândri de agentul Erika Urrea și de eroismul ei“, a postat Departamentul de Poliție din Lodi pe pagina de Facebook.Bărbatul, în vârstă de 66 de ani, a suferit răni la picior și a fost dus la un spital local.Imaginile pe care le vei vedea te vor lăsa fără aer.